Es presenta el projecte "ConciliAlaquàs" de la Iniciativa Comunitària EQUAL
01/12/2004 14:55:00

# Es presenta el projecte "ConciliAlaquàs" de la Iniciativa Comunitària EQUAL

*   01/12/2004 14:55:00
*   [Imprimir](#)
*   Compartir
*    https://www.alaquas.org/documento.asp?id\_do=9482

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9482%2F0&title=Ajuntament%20d%27Alaqu%C3%A0s.%20Premsa.Es%20presenta%20el%20projecte%20%22ConciliAlaqu%C3%A0s%22%20de%20la%20Iniciativa%20Comunit%C3%A0ria%20EQUAL)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9482/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9482/9482_Form_4.jpg)](https://www.alaquas.org/ficheros/documentos/2004/2/9482/9482_Form_10.jpg "<a href='https://www.alaquas.org/ficheros/documentos/2004/2/9482/9482_Form_10.jpg' target=_blank><i class='fa fa-external-link' aria-hidden='true'></i>.Es presenta el projecte \"ConciliAlaquàs\" de la Iniciativa Comunitària EQUAL</a>")

Aquest projecte està dirigit principalment als homes amb la finalitat que s'impliquen en la conciliació de la vida familiar i professional

L'Alcalde d'Alaquàs, Jorge Alarte, va presentar el passat dimecres 1 de desembre a l'Alcaldia el projecte "ConciliAlaquàs" que, adjudicat a l'Ajuntament d'Alaquàs pel Fons Social Europeu, té per objectiu fonamental aconseguir la plena implicació dels homes en la conciliació de la vida familiar i professional i així, garantir la igualtat de condicions entre els homes i les dones.

En aquest projecte participen també el Consell Escolar Municipal i les associacions de pares i mares, l'Agrupació Comarcal d'Empresaris Alaquàs-Aldaia i l'associació de Mestresses de Casa. Així mateix, han estat presents en l'acte el President de l'ACE, Àngel Miguel Martí, la Presidenta de les Mestresses de Casa, Berta Jordà, i la Regidora de Participació de la Dona a l'Ajuntament, Xelo Marín.

Jorge Alarte ha destacat en la seua intervenció que es tracta d'un projecte innovador perquè, a diferència d'altres plans similars, aquest, i per segona vegada en Europa, està dirigit especialment als homes, per tal que assumisquen també les responsabilitats en aquest camp. Ha incidit en el fet que s'hagen implicat altres col·lectius ciutadans, la qual cosa suposarà un "gran impuls perquè la ciutadania participe activament".

El cost total del projecte ascendeix a 1.248.166,08 d'euros, dels qual 936.124,56 euros seran subvencionats pel Fons Social Europeu. Cal destacar que junt al de l'Ajuntament de València, aquest és l'únic que s'aprova a una administració local en solitari. A més, l'Ajuntament d'Alaquàs, en la vessant transnacional del projecte, proposarà al Comune di Cremona la seua participació.

Els objectius específics d'aquest projecte marcats per l'Ajuntament són, entre d'altres, sensibilitzar la ciutadania perquè els  homes s'impliquen en la conciliació i perquè la societat en general i les dones en particular assumeixquen la corresponsabilitat familiar i domèstica, reduint així els desequilibris entre homes i dones en aquest camp.

D'entre les actuacions que es duran a terme destaquen la sensibilització de la població en general a través de diferents diferents campanyes publicitàries: Conciliar porta a porta, Aprenent a conciliar, Fòrum ciutadà de la conciliació i Assumim la conciliació.

Es posarà en marxa també tot un programa de formació personal i dinamització a través de tallers específics per a homes, per a dones i mixtes, a més de grups de reflexió, discussió i treball i activitats de dinamització. 

Per a fomentar la implicació dels homes, l'Ajuntament d'Alaquàs crearà també una escoleta infantil municipal que atendrà els xiquets d'entre 0 i 3 anys, a través de la qual es vol posar en pràctica la participació dels homes per tal que siguen ells els qui acompanyen els seus fills al col·legi.

Per a finalitzar, es posarà en marxa també el servei INFOCONCILIA, una oficina d'informació permanent sobre la conciliació que, a més de gestionar una pàgina web sobre aquesta matèria, posarà a disposició de tota la ciutadania tota la informació necessària.